Vasyl Virastjuk vuonna 2016.
**Vasyl Jaroslavovytš Virastjuk** (ukr. Василь Ярославович Вірастюк, s. 22. huhtikuuta 1974 Ivano-Frankivsk) on ukrainalainen poliitikko sekä kuulantyöntäjä ja voimamies. Hänet valittiin vuonna 2021 Ukrainan parlamenttiin Verh’ovna Radaan Kansan palvelija -puolueen ehdokkaana

Vuosina 1994–2000 Virastjuk kuului kuulantyöntäjänä Ukrainan maajoukkuerinkiin. Virastjuk osallistui Euroopan-mestaruuskilpailuihin Budapestissa 1998, mutta ei päässyt loppukilpailuun. Ennätyksensä 19,75 hän työnsi vuonna 2000. Vuosina 2003 ja 2004 Virastjuk kilpaili Maailman vahvin mies -kilpailussa. Ensimmäisellä kerralla hän sijoittui kolmanneksi ja toisella kerralla voitti maailman vahvimman miehen tittelin. Kilpailevan IFSA-voimamiesliiton MM-kilpailuissa Virastjuk saavutti MM-hopeaa vuonna 2005 ja -pronssia vuonna 2006, sekä joukkuekultaa 2006, kunnes vuonna 2007 voitti henkilökohtaisen maailmanmestaruuden. Arnold Classic Strongman -kilpailussa hän sijoittui toiseksi vuosina 2005–2007.

Virastjuk on 191 senttimetriä pitkä ja painaa 156 kilogrammaa. Virastjukin veli Roman oli kansainvälisen tason kuulantyöntäjä.

Vuonna 2021 Virastjuk nimitettiin Kansan palvelija -puolueen ehdokkaaksi Ivano-Frankivskin alueen 87. vaalipiirissä toimitettavassa täytevaalissa. Hänet oli pyytänyt ehdolle Ukrainan presidentti Volodymyr Zelenskyi. Vaalipiiristä vuoden 2019 parlamenttivaaleissa valittu kansanedustaja Zinovi Andrijovytš erosi Verh’ovna Radasta tultuaan valituksi Nadvirnan kaupunginjohtajaksi. 28. maaliskuuta toimitettu täytevaali poiki 17 rikosilmoitusta vaalilainsäädännön rikkomisesta tai vaalitoimituksen lainvastaisuudesta. Äänten laskeminen kesti kahdeksan päivää, minkä jälkeen Ukrainan keskusvaalilautakunta julisti Virastjukin vaalin voittajaksi 15 536 äänellä eli 31,25 prosentin ääniosuudella. Tulevaisuuden puolesta -puolueen Oleksandr Ševtšenko sai 29,69 prosenttia äänistä ja Svobodan Ruslan Košulynskyi 28,86 prosenttia. Viiden äänestysalueen äänet hylättiin, ja seitsemällä äänestysalueella vaalilippuja löytyi kirjattua vähemmän. Toiseksi sijoittunut ehdokas Ševtšenko valitti keskusvaalilautakunnan päätöksestä, ja toukokuun alussa Ukrainan korkeimman oikeuden suurkamari totesi päätöksen lainvastaiseksi. Oikeuden päätöksen jälkeen keskusvaalilautakunta julisti Virastjukin uudelleen vaalin voittajaksi, tällä kertaa 14 811 äänellä. Korkein oikeus kumosi tämänkin päätöksen, mutta myöhemmin korkeimman oikeuden suurkamari totesi Virastjukin tulleen valituksi.

Henkilökohtaisia ennätyksiä
---------------------------

* kyykky: 2 x 350 kg
* penkkipunnerrus: 3 x 205 kg
* maastaveto: 330 kg

Lähteet
-------

1. ↑  Вірастюк Василь Ярославович *LB.ua*.  Arkistoitu 26.7.2023. Viitattu 26.7.2023. (ukrainaksi)
2. ↑   (Arkistoitu – Internet Archive)
3. ↑  Vasiliy Virastyuk Tilastopaja (vaatii kirjautumisen, maksullinen palvelu). Viitattu 26.7.2023. (englanniksi)
4. ↑
5. ↑
6. 1 2 3 4 5   (Arkistoitu – Internet Archive)
7. ↑  «Це була пропозиція президента»: Вірастюк розповів, чому вирішив піти в політику *Радіо Свобода*.  11.2.2021.  Arkistoitu 26.7.2023. Viitattu 26.7.2023. (ukrainaksi)
8. ↑  Struk, Julija: Нардеп від "Слуги народу" склав мандат *РБК-Україна*.  7.11.2020.  Arkistoitu 26.7.2023. Viitattu 26.7.2023. (ukrainaksi)
9. ↑  Поліція розпочала 17 проваджень на окрузі, де перемагає Вірастюк *Радіо Свобода*.  5.4.2021.  Arkistoitu 26.7.2023. Viitattu 26.7.2023. (ukrainaksi)
10. ↑  ЦВК визнала Вірастюка переможцем виборів у 87-му окрузі *Радіо Свобода*.  22.4.2021.  Arkistoitu 26.7.2023. Viitattu 26.7.2023. (ukrainaksi)
11. ↑  Верховний суд скасував протокол ЦВК, за яким на 87-му окрузі переміг Вірастюк *Радіо Свобода*.  2.5.2021.  Arkistoitu 26.7.2023. Viitattu 26.7.2023. (ukrainaksi)
12. ↑  ЦВК склала новий протокол щодо виборів на 87 окрузі і визнала Вірастюка обраним нардепом *РБК-Україна*.  19.5.2021.  Arkistoitu 26.7.2023. Viitattu 26.7.2023. (ukrainaksi)
13. ↑  ЦВК відреагувала на нове рішення суду про скасування постанови щодо визнання Вірастюка депутатом *Радіо Свобода*.  24.5.2021.  Arkistoitu 26.7.2023. Viitattu 26.7.2023. (ukrainaksi)
14. ↑  Велика палата ВС визнала законним обрання Вірастюка народним депутатом *Радіо Свобода*.  5.6.2021.  Arkistoitu 26.7.2023. Viitattu 26.7.2023. (ukrainaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Vasyl Virastjuk**.
* Virastjukin virallinen sivu

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Henkilöt | 
* Tilastopaja 🔒

 |

 |